cyanic-selkie/wikianc huggingface dataset:
וורלד אוף וורקראפט
משחקיות
לפני תחילת המשחק, נדרש השחקן לעצב דמות אווטאר איתה יתנהל בעולם המשחק. על השחקן לבחור באחת ממספר ממלכות (שנקראים גם שרתים ("סרברים") או Realms), סביבות משחק בעלות סט כללים אופייני, המהוות עותקים נפרדים של עולם המשחק. יש 4 קטגוריות של סביבות משחק:
בהמשך על השחקן לבחור להשתייך לאחד מהגזעים של דמות האווטאר מתוך הגזעים המשתייכים לזרם ואת סוגה (מקצועה), (ראו פסקה ראשונה משחקיות), וכן להתאים פרטים כדוגמת צבע עור, תספורת ושיער פנים. להשתייכות הזרמית של הדמות לפלגה וגזע חשיבות סיפורית וכן השלכות על חוויית המשחק. ההשתייכות הזרמית תקבע את מקום תחילת המשחק של הדמות, נחלת הדמות, משימות, מבוכים והמפלצות מולם יתמודד השחקן.
השליטה באווטאר מתבצעת ממבט גוף שלישי (עם האפשרות לשחק בגוף ראשון). ממשק המשחק מבוסס הצבע-והקלק, ומאפשר לבקר מאפייני שליטה ותצוגה רבים כמו גם להתקין תוספים. ממשק המשחק (HUD) מגוון ביותר, והוא בין המשחקים הבודדים שנותן לשחקן להתאים אישית את הממשק לצורכי השחקן.
ההתקדמות במשחק אינה מבוססת כישורים כבמשחקים רבים מסוגה, אלא על פי שיטת המעמדות. בשיטה זו, הכישורים והציוד אותם יכול לנצל השחקן תלויים בדרגתו בקרב המעמד אליו הוא משתייך. עם הניסיון, הכשרה של דמות המשחק במיומנויות כגון נפחות, כרייה, בישול ועזרה ראשונה, מאפשרת את פיתוח הדמות ביכולות לפי רצונו של השחקן. השלמת המשימות המוצעות אינם חובה, אלה מסייעות לשחקן להכיר את עולם המשחק, לפתח את דמותו ולעודד חקר ואכלוס של חלקי העולם השונים.
לפני אווטאר בודד או קבוצה אווטרים עומדות משימות רבות, מפלצות ששות לקרב ומבוכים ענפים. מנגד, ניתן לקרוא אווטאר אחר לדו-קרב וכן להשתתף במלחמות המוניות. התקדמות השחקן במשחק מתבטאת בעיקר בעלייה של אווטאר ברמות משחק, ובגישה לכלי מלחמה (נשק וכלי הגנה) טובים יותר, אך לא רק, מעבר לגמול כספי הטמון בלחימה והשלמת משימות יכול השחקן להשתכר בלי להילחם.
מאחר שהמשחק זמין בתצורת רשת בלבד, כדי להשתתף במשחק נדרש השחקן לשלם דמי מנוי חודשיים על מנת לקבל גישה לשרתים המארחים את המשחק מרובה-המשתתפים, אך כמו לכל משחק רשת גם לוורלד אוף וורקראפט קיימים שרתים פרטיים מגוונים שניתן לשחק בהם בחינם עם נתונים אחרים כמו קצב עליית רמות מהיר יותר, השגת כסף רב יותר וכדומה, כמו כן גם שרתים שמטרתם לדמות גרסאות משחק יותר ישנות לשם הנוסטלגיה. על פי מדיניות בליזארד הקמה של שרת פרטי לא רשמי למשחק היא הפרה של זכויות יוצרים, ולאורך השנים לא מעט שרתים פרטיים "ירדו" מהרשת על ידי בליזארד, כשבעליהם של חלק מהשרתים האלו אף נתבעו בבתי משפט על ידיהם.
עבור גזעי הבסיס
טבלה זו כוללת רק את גזעי הבסיס, כלומר ללא Allied races - גזעים מיוחדים שהתווספו בהרחבה Battle for Azeroth.
Allied races
נוסף על "גזעי הבסיס" שהוזכרו לעיל, החל משלב מסוים במשחק יהיו זמינים לשחקן גזעים נוספים, שמהווים למעשה גרסאות אלטרנטיביות לגזעים במשחק (סוגים שונים של בני אנוש, אלפים, אורקים וכדומה). גזעים אלו התווספו בהרחבה Battle for Azeroth, וכדי ליצור אותם, על השחקן לבצע משימות עבור הארגון שאליו הגזע משויך עם דמות קיימת, ולהגיע איתו למעמד מסוים. גזעי Allied races מתחילים את המשחק ברמה 10, ויש להם אפשרות לקבל ציוד מיוחד עם ההתקדמות ברמות.
ה-Allied races המשתייכים לברית:
ה-Allied races המשתייכים לעדר: שילובי גזע-מקצוע זמינים עבור Allied races:
הכותר המקורי (Classic)
ארת'ס, יורש העצר של ממלכת לורדרון נשלח להיאבק במגפת אל-מתים שפשטה בארץ, אך נופל תחת כישופו של נרז'ול, מלך הליץ' רב העוצמה, המבקש לשלוט בעולם. כעת, משרתיו של נרז'ול בהנהגתו של ארת'ס יוצאים להוביל את הסקורג' לשלוט בלורדרון ובעולם של אזרות'. עלילת המשחק נמסרת לשחקן דרך סדרת קווסטים - המשימות שעליו להשלים כדי להתקדם במשחק - והיא מתמקדת ביריבות בין הגזעים השונים של אזרות' ובאויבים שעליהם להביס.
המשחק מציג שתי קבוצות השואפות לניצחון אחת על השנייה ולשליטה בטריטוריה ובמשאבים המוגבלים של אזרות'. תחת הברית (The Alliance) נמצאים בני האדם, אלפי הלילה, הגמדים והננסים. בעדר (The Horde) חברים האל מתים, האורקים, הטאורנים דמויי-השור (Tauren) והטרולים משבט חניתות האופל. לכל גזע יש אזור התחלה נפרד ומשימות מיוחדות עד לרמה 10. לכל גזע יש עיר בירה בעולם המשחק (למעט הננסים והטרולים). בין סוגי הדמויות (מקצועות) שהוצגו בגרסה הקלאסית של המשחק ניתן למצוא לוחם, דרואיד, קוסם, כהן, צייד, נוכל, שאמאן, מכשף ופלאדין (אביר קודש). קווי העלילה העיקריים המוצגים במשחק כוללים, בין היתר: עלייתו של אדון האש ראגנארוס, המלחמה כנגד הדרקון השחור נפריאן וכנגד האל הקדום כ'תון, ועצירת תוכניותיו של משרתו של מלך הליץ', קאלת'זאד.
בכנס Blizzcon של שנת 2017 הכריזו בליזארד כי ישחררו מחדש את הגרסה הקלאסית של המשחק. הגרסה המחודשת, שתיקרא בשם "WoW Classic" ומשתמשת במנוע הגרפי של ההרחבה Battle for azeroth, יצאה לקהל הרחב בשנת 2019 וזכתה לפופולריות רבה.
ערכת הרחבה: The Burning Crusade
World of Warcraft: The Burning Crusade ("מסע הצלב הבוער") היא חבילת ההרחבה הראשונה שיצאה למשחק. החבילה הופצה לראשונה בינואר 2007. ההרחבה מתמקדת ביבשת חדשה, שרידי העולם דראינור ממנו הגיעו האורקים - "הארץ החיצונה" (Outland). העלילה עוסקת בחזרתם של אנשי אזרות' אל Outland כדי לחסל את האיום שמהווה השליט הנוכחי של Outland, אילידן הבוגד, ולהביס את צבא השדים שלו שמאיים על יושבי הארץ החיצונה. בנוסף עליהם להילחם בשדים של הלגיון הבוער ובקבוצה גדולה של אלפי דם בראשם הנסיך Kael'thas Sunstrider שהיו בעלי ברית של אילידן אך בסוף חברו ללגיון הבוער במטרה לזמן את אחד השדים החזקים ביותר של הליגון Kil'jeaden לתוך אזרות'. כמו כן השחקן מתוודע לשני גזעים חדשים באזרות', הדרנאיי ואלפי הדם, ועל הקשר שלהם לארץ החיצונה.
החידושים הבולטים בתוכן כללו את העלאת רמת הדמות המרבית מ-60 ל-70, מקצוע התכשיטנות, גישה לשלוש ערים חדשות ולארץ החיצונה, כמו גם מאות משימות, משימות יומיות שהשחקן יכול להשלים פעם ביום למשך כמה ימים שהוא רוצה, פריטים, מפלצות ומבוכים חדשים כמו גם יכולות וכישורים חדשים. חלק מהתוכן זמין לכל השחקנים ללא ההרחבה, כמו כישורים ופריטים חדשים. לעומת זאת ההרחבה נדרשת על מנת לשחק בגזעים החדשים, לעלות מעל רמה 60 ולקבלת גישה לארץ החיצונה.
סמל גינאה המשוונית
סמל גינאה המשוונית הוצג לראשונה ב-21 באוגוסט 1979. הסמל מורכב ממגן ובתוכו עץ המנגרובה. מתחת למגן מופיע המוטו הלאומי "Unidad, Paz, Justicia" ("אחדות, שלום, צדק" בספרדית), ומעליו מופיעים שישה כוכבים משושים צהובים.
וורלד אוף וורקראפט
ערכת הרחבה: Wrath of the Lich King
World of Warcraft: Wrath of the Lich King (זעמו של מלך הליץ') היא חבילת ההרחבה השנייה שיצאה למשחק. ההרחבה הופצה לראשונה בנובמבר 2008. חמש שנות שקט חלפו מאז ארת'ס (Arthas), יורש הכתר של לורדרון (Lordaeron), נעלם בשממה של נורת'רנד (Northrend), ומאז הועצם כוחו בשימוש קסמי המוות של הממונה עליו. כעת האדון והתלמיד התאחדו כמלך הליץ' החדש: אדון האל מתים, אשר בעזרת צבאו מבקש למחות את החיים מאזרות', וגיבורי הברית והעדר החלו להתקבץ ביבשת נורת'רנד למאבק כנגד צבא האל-מתים שלו ובני בריתו החיים.
היבשת עוצבה בהשראת אירופה הצפונית ושולבו בה אלמנטים רבים מתרבות הנורדית. חלק עיקרי מהעלילה מתרכז סביב עם דמוי-ויקינגים שנלחם בצבאות הברית והעדר וחלק מהם אף כורת ברית עם ארת'ס. חלק מעלילה מתרכז במלחמה כנגד הדרקונים הכחולים שבראשם מליגוס (Malygos) שהחליט להשמיד את כל המינים האחרים שעוסקים בקסם בטענה ששימושם בקסם הוא מופרז, בזבזני ומסוכן, מליגוס מנהיג את כוחותיו מבסיסו הנקרא נקסוס (Nexus) שנמצא בנורת'רנד. בחלק אחר של העלילה, על גיבורי הברית והעדר להילחם בחסרי הפנים (Faceless), משרתיו של האל הקדום יוג-סרון (Yogg-saron) הכלוא במתחם הטיטאנים, אולדואר (Ulduar), ובשומרים הטיטאנים שיוג-סרון הצליח להשתלט עליהם ולשבש את דעתם. בסוף העלילה מתקיים הקרב האחרון בין כוחות האור (הכוללים את גיבורי הברית, העדר וארגונים אחרים שהתאחדו) לבין המלך הליץ' וצבא האל-מתים שלו שהתכנסו במצודת כתר הקרח (Icecrown Citadel) מקום מושבו של המלך הליץ'.
בין החידושים בתוכן נכללים היבשת הצפונית - נורת'רנד, העלאת הרמה המרבית מ-70 ל-80, הוספה של מעמד - "אביר המוות", שימוש בכלי רכב, כמו גם מאות משימות, מבוכים ויכולות חדשות, וכן גרפיקה משופרת.
ערכת הרחבה: Cataclysm
World of Warcraft: Cataclysm (חורבן) היא חבילת הרחבה השלישית שיצאה למשחק. ההרחבה הופצה לראשונה ב-7 בדצמבר 2010. בהרחבה זו, מתעורר הדרקון החמישי נלת'ריון, המוכר יותר ככנף-המוות המשמיד, מנהיג הדרקונים השחורים - אשר הושחת על ידי לחישותיו של אל קדום. כנף-המוות יוצא למסע הרס וחורבן, ובזעמו מעצב את העולם מחדש. כנף-המוות וכת הסוגדים שלו, "פטיש הדמדומים", יוצאים למסע נקמה בכל אויביהם שכולל מחיקת כל יצור חי על פני אזרות'. בנוסף, רגנרוס, אדון האש העתיק שסולק למישור היסודות מוחזר על ידי ת'אוריסיאן, גמד משבט הברזל האפל.
למשחק הצטרפו שני גזעים חדשים – גובלינים המצטרפים לצד של העדר. הגובלינים הם יצורים קטנים ומשעשעים, ועם זאת בעלי כושר המצאה גבוה. הגזע השני, הוורגן, שמצטרפים לצד של הברית, הם למעשה בני אדם שחיו בממלכה מסוגרת, וקוללו בקללה נוראית שהפכה אותם לאנשי זאב אכזריים וקטלניים. התרבות האנגלית שימשה השראה ליצירת הגזע, הדבר מתבטא במבטא הבריטי הכבד, הלבוש ועיצוב הסביבה שבה הוורגן מתחילים.
בהרחבה זו הועלתה הרמה המרבית ל-85, נוספו אזורים ומבוכים חדשים, ולמעשה רוב אזורי המשחק עוצבו מחדש. כמו כן נוסף מקצוע משני חדש, ארכאולוגיה, הנותן יכולת לשחקנים לסרוק את האדמה (באזורים מסוימים) ולמצוא חפצים עתיקים שמוסיפים ומרחיבים את העלילה הכללית של המשחק. בניגוד להבטחה קודמת של בליזארד, שבו יהיה תפקיד חדש בכל הרחבה, לא נוסף תפקיד חדש בהרחבה זו, אך עודכנו והורחבו השילובים האפשריים של גזע-דמות (כמו טאורן לוחם ואל-מת צייד, שלא היה ניתן לשחק בהם לפני הרחבה זו).
ערכת הרחבה: Mists of Pandaria
למשחק הצטרף גזע חדש- הפנדרן (פנדה בגודל אדם) שמתחילות כדמויות נייטרליות אך נאלצות לבחור צד ברמה 12. בהרחבה זו נוסף מקצוע הנזיר (Monk). הנזיר משתמש בכוח קסום שנקרא צ'י שמתפקד בדומה למאנה (כוח-קסם, Mana) של קוסמים. למערכת נוספה מערכת חיות המחמד, המאפשרת להילחם עם חיות מחמד אחרות, בקרב מבוסס תורות. כמו כן הרמה המרבית הועלתה ל-90 ואפשרויות חדשות רבות נוספו למשחק.
ערכת הרחבה: Warlords of Draenor
World of Warcraft: Warlords of Draenor (שרי המלחמה של דראנור) היא ההרחבה החמישית למשחק אשר הוכרזה בנובמבר 2013 והופצה ב-13 בנובמבר 2014. עלילת המשחק מתרחשת ביקום מקביל בעולם דראנור (שהוצג במשחק Warcraft 2) שהוא עולם הבית של גזע האורקים, כפי שהיה לפני חורבנו באירועי המשחק Warcraft 3 ויצירתה של אדמת אאוטלנד (Outland). חלק מהתכונות החדשות בהרחבה זו הן: העלאת רמת השחקנים המקסימלית מ-90 ל-100, בניית מבצר פרטי לכל שחקן ושילוח דמויות למשימות מיוחדות, הוספת דרגת קושי חדשה וסיווג מחדש של דרגות הקושי ב-Raids (אזורי משחק מיוחדים המיועדים לקבוצות של 10 עד 30 שחקנים), עדכון גרפי של דמויות השחקנים ותוספות למערכת ה-PvP (שחקן-נגד-שחקן).
ערכת הרחבה: Legion
World of Warcraft: Legion (לגיון) היא ההרחבה השישית למשחק, שהוכרזה בכנס "Gamescom 2015" ב-6 באוגוסט 2015 והופצה לשוק ב-30 באוגוסט 2016. בהרחבה זו, רמת השחקנים המקסימלית עלתה מ-100 ל-110, בעולם המשחק נפתח אזור חדש בשם "האיים השבורים" (The Broken Isles), התווסף מקצוע "צייד השדים" (Demon Hunter). ויש שינוי נוסף לגזע-דמות: כעת ננסים יכולים להיות ציידים, וכל Specialization (התמחות) יקבל כלי-נשק ייחודי (Artifact weapon) אשר ישמש את השחקן במהלך כל ההרחבה וישודרג בהתאם להתקדמות השחקן. שינוי נוסף שחל הוא, שלפני Legion מרמה 10 שחקן היה צריך לבחור תת-מקצוע (Specialization), כעת כל שחקן מתחיל בתת-מקצוע לא לבחירה אך אפשר לשנות זאת אחרי רמה 10. שינויים נוספים בנושא זה הם שלפני Legion היה צריך לבוא למאמן של המקצוע שלך ולשלם לו כדי שתוכל לשנות את תת-המקצוע שלך, כעת כל מה שצריך זה פשוט לחכות קצת זמן. שינוי נוסף שחל הוא, שכל תת-מקצוע נהיה שונה יותר מהשאר, לדוגמה: דרואיד (Druid) היה יכול להטיל לחשים, לרפא ולהילחם כדוב וכנמר ועוד, וכל תת-מקצוע הביא לו יותר התמחות באחד מהדברים הללו, עכשיו דרואיד שמתמחה בצורת דוב מרפא חלש כנמר ואין לו מהלכי תקיפה כנמר אך לעומת זאת חזק יותר כדוב ומיומן יותר. האויב המרכזי בהרחבה זו הוא The Burning Legion - לגיון ענקי של שדים בפיקודו של הטיטאן סרגראס (Sargeras) אשר הרס אלפי כוכבים ועכשיו תוקף את אזרות' - כל שחקן רואה את השדים באזור הרמה שלו. נוסף מעמד חדש: צייד שדים. ציידי השדים מתחילים את המשחק ברמה 98 אך כדי לפתוח דמות כזאת יש להגיע עם דמות אחרת בשרת לרמה 70 לפחות.
ערכת הרחבה: Battle for Azeroth
world of warcraft: battle for azeroth היא ההרחבה השביעית למשחק, שהוכרזה בכנס "Blizzcon 2017" ב-3 בנובמבר 2017, ויצאה בתאריך ה-14 באוגוסט 2018. בהרחבה זו, רמת השחקנים המקסימלית תעלה מ-110 ל-120, בעולם יפתחו שני אזורים חדשים הקרואים זאנדלאר לעדר (Zandalar) וקול טיראס לברית (Kul tiras). יובאו פיצ'רים חדשים כגון "Heart of Azeroth" שמונה גזעים חדשים הקרואים Allied races, גרפיקה חדשה ומעודכנת, מצבי משחק חדשים כגון Warfronts, Island expeditions ועוד. יוצבו שינויים מעודכנים לצורת המשחק של המקצועות השונים, יושם דגש גדול על קרבות שחקן נגד שחקן (PVP) ומעין חזרה למקורות של המשחק עוד מימי הפצתו.
ערכת הרחבה Shadowlands
הרקע העלילתי נעוץ עוד בהרחבה הקודמת: Battle of Azeroth, כאשר בשיא העלילה, סילוואנס, מנהיגת האל-מתים והמפקדת הבכירה של ההורד בזמן המלחמה, מחליטה לבגוד בהורד במטרה לצבור כוח. בהרחבה הזו מגלים כי היא לקחה את הכתר של הליץ' קינג ושברה אותו, ובכך השמידה את הגבול בין עולם החיים לבין עולם המתים - Shadowlands, צעד המאיים על האיזון הקוסמי העדין בין החיים לבין המוות.
המשחק יציג לראשונה Level squish - הפחתת רמות לכלל השחקנים תוך כדי הפחתת הרמה המקסימלית מ-120 ל-60. במסגרת הפחתת הרמות, כל מי שהיה רמה 120, לדוגמה יירד לרמה 50, כך שתינתן לו אפשרות לחקור את האזור החדש, ממלכת המוות Shadowlands. בנוסף לכך בליזארד הצהירה כי מתוכננים שינויים רבים במשחקיות והמשחק יהיה יותר ידידותי וקל למשתמש.
תקרית הדם המושחת
ב-13 בספטמבר 2005 ולמשך כשבוע החלה להתפשט במשחק מגפה וירטואלית בעקבות טעות בקוד שאפשרה התפשטות לחש שמוריד חיים מעבר לאזור מוגבל. כך התפשטה המגפה בכל העולם הווירטואלי, הרגה שחקנים בדרגות נמוכות והחלישה את אלו בדרגות הגבוהות, ושינתה את טקטיקת המשחק.
עולם המשחק
העולם הדמיוני מורכב משני כוכבי לכת מרכזיים - אזרות', העולם המרכזי בו מתקיימת מרבית מהעלילה ודראנור, כוכב לכת הקיים במספר כותרים בגרסתו המקורית אך גם כגרסה של העולם אחרי שהתפרק והפך לעולם הנקרא אווטלנד. כוכב הלכב אזרות' עצמו מורכב מ-4 יבשות מרכזיות: ממלכות המזרח (שמכונות גם "אזרות'"), נורת'רנד, קלימדור, ופנדריה. בעוד שדראנור, שקיים בשתי גרסאות בממדים שונים במשחק, מורכב מיבשת אחת בלבד.
בעולם קיימים מספר רב של פלגים, גזעים ומעמדות, כאשר העלילה המרכזית סובבת סביב היריבות בין הברית (The Alliance) לעדר (The Horde), וביכולתם להילחם אחד בשני ובכוחות הרוע, כגון צבא האל-מתים, הסקורג' (The Scourge), והלגיון הבוער (The Burning Legion).
פנדליס פנדלידיס
פָּנְדֶלִֿיס פָּנְדֶלִֿידִיס (ביוונית: Παντελής Παντελίδης; 23 בנובמבר 1983 – 18 בפברואר 2016) היה זמר, מלחין ופזמונאי יווני. רבים משיריו זכו להצלחה רבה ביוטיוב. בהיותו בן 32, נספה בתאונת דרכים.
קורות חייו
פנדלידיס נולד לאַתִ'ינָֿה פַּנְדֶלִֿידוּ ולסְטָֿאוְורוֹס פַּנְדֶלִֿידִיס, וגדל בפרוור נֶאָה אִיוֹנִֿיָה השוכן צפונית לאתונה.
החל מגיל 7 שיחק פנדלידיס כדורגל בעמדת החלוץ, והגיע לרמת משחק מקצוענית. בגיל 17 גילו רופאיו כי סבל מקרדיומיופתיה. בעקבות ממצא זה, החליט פנדלידיס לחדול ממשחק פעיל. בהיותו תלמיד מצטיין, עבר פנדלידיס את המבחנים הפאן-הלניים, והתקבל לבית הספר הימי למש"קי קבע, שם עבד כמש"ק. לאחר עשר שנות שירות צבאי בצי היווני, החליט לפרוש מצבא יוון, כדי להגשים את חלומו הגדול משחר ילדותו - להיות זמר. זאת - אף על פי שבעת פרישתו מהצבא, היה נטול השכלה וכישורים מוזיקליים, החיוניים לצורך הגשמת מטרה זו. בהיותו אוטודידקט, למד לבדו לנגן בגיטרה, אותה קיבל כמתנה מאביו, בשל הצטיינותו בלימודיו.
פנדלידיס החל לנגן בגיטרה עוד בהיותו בן 11. בגיל 13 החל לכתוב את שיריו הראשונים, ובגיל 14–15 הלחין וניגן אותם בגיטרה. במקביל, עבד בדוכן הימורים מטעם הארגון היווני להימורים בכדורגל שהיה בבעלות משפחתו בנֶאָה איוֹנִֿיָה, והמשיך בכך גם לאחר שהתפרסם. נוסף על עבודתו שהייתה בעלת זיקה לכדורגל, אהד פנדלידיס את קבוצת א.א.ק. אתונה. הוא נקשר לבני משפחתו, ובמסגרת ראיון שנערך עמו זמן מה לפני מותו, הודה בקרבתו הרבה לאמו.
קריירה
במשך כארבע שנים שר פנדלידיס במרכזי בילוי קטנים, בעודו עובד במקביל בצי היווני. כמו כן, הקליט באופן עצמאי הקלטות ביתיות, במסגרתן שר וניגן בגיטרה את שיריו, שאותם כתב קודם לכן. חבריו העלו סרטונים אלו ליוטיוב; באמצעות פלטפורמה זו, רכש פנדלידיס הכרה ופרסום הולכים וגוברים, בחלוף הזמן.
ב-2012, קישר איש העסקים קֿוֹסְטַאס בֶּרְטַֿאקִיס את פנדלידיס עם הזמר וַאסִֿילִיס קַארַֿאס, והקריירה של פנדלידיס החלה לנסוק. לאחר פגישה משותפת, חתמו השניים על חוזה הופעות, במסגרתו נקבע כי שני הזמרים ישתפו פעולה עם הזמרת פָּֿאוֹלָה, במסגרת סדרת הופעות, אשר כונתה "קַארַֿאס - פָּֿאוֹלָה - פנדלידיס". סדרת הופעות זו עתידה הייתה להיערך באולם "Teatro Music Hall", השוכן באתונה, והמהווה במה עבור בכירי הזמרים היווניים, המקיימים בו לעיתים קרובות הופעות ענק בנוכחות קהל רב. בעקבות מאורע זה, החליט פנדלידיס לפרוש משירותו הצבאי בצי היווני, כדי להגשים את חלומו, אשר החל לרקום זה מכבר עור וגידים. הוא חתם על חוזה עם חברת התקליטים "Minos EMI", במסגרתו הקליט והוציא לאור את אלבום הבכורה שלו, אשר כונה: "לילות אלכוהוליים". אלבום זה ראה אור ב-2012, והגיע למעמד של פלטינה כפולה, בעבור מכירות של עותקים. מתוך אלבום זה, נחל השיר "את לא מתאימה (לי), אני אומר לך (זאת)" הצלחה גדולה. סינגלים נוספים אשר נכללו באלבום זה היו: "מישהו מלווה אותי" (או: "אני בדייט"), "בואי נתערב שתחזרי", "האשליה שלי" (או: "אני משלה את עצמי") ו"שיכור על הצוק", אשר נחלו הצלחה בתחנות הרדיו היווניות השונות.
פנדלידיס עצמו הודה, כי טרם כתיבתם של שיריו, קיבל השראה מחוויות וממאורעות שחווה במהלך חייו, או מסיפוריהם של האנשים הקרובים לו. אהבתו לאמו אַתִ'ינָֿה הייתה כה רבה, עד אשר הקדיש עבורה שיר, הנושא את שמה.
פנדלידיס הופיע תמיד בליווי הגיטריסט סְטֶֿלְיוֹס בִּינִיאָֿרִיס, ועם חברו, דימיטריס כוֹרִינֿוֹס, שניגן בטוּבֶּלֶֿקִי. ב-31 באוקטובר 2013, יצא לאור אלבומו השני: "קשת שחסרים בה שני צבעים". ב-2014, יצא לאור אלבומו השלישי: "ירח מלא ו (עוד) משהו - שאיפה (חלק ראשון)". ב-2015, יצא לאור אלבומו הרביעי: "ירח מלא ו (עוד) משהו - נשיפה (חלק שני)".
במהלך תקופת פעילותו המוזיקלית הקצרה של פנדלידיס, הוקלטו 48 שירים, כולם פרי עטו, כאשר שישה מהם הקדיש לזמרים אחרים, הנמנים עם בכירי האמנים היווניים של ימינו: פָּֿאוֹלָה, יָֿאנִיס פְּלֿוּטַארְכוֹס , אֶלֶֿנִי חַאטְזִֿידוּ, אַמָארִילִֿיס ואִירִֿינִי פַּאפַּאדוֹפּֿוּלוּ.
מותו
פנדלידיס נהרג ב-18 בפברואר 2016 בשעות הבוקר המוקדמות, בתאונת דרכים שהתרחשה בכביש מעקף מעוקל העובר מעל מחלף בשדרת ווּלִיאַגְמֶֿנִיס, בקטע השדרה העובר ברובע אֶלִינִיקֿוֹ בדרומה של באתונה. מכוניתו מסוג מרצדס W164 ML 63 AMG שחורה, סטתה ממסלולה והתנגשה במעקה הבטיחות. הוא חולץ מהמכונית על ידי שוטרי משטרת התנועה והובהל לבית החולים הכללי "אָסְקְלִיפִּֿיוֹ וֿוּלָאס", השוכן בחלקו הדרומי של פרבר וֿוּלָה, שם נקבע מותו.
הלווייתו של פנדלידיס נערכה יומיים לאחר מכן, ב-20 בפברואר, לעיני עשרות אלפי אזרחי אתונה אשר חלקו לו כבוד אחרון. מסע ההלוויה יצא מכנסיית סְפִּירִֿידוֹן הקדוש בנֶאָה איוֹנִֿיָה, שבה נהג להתפלל. ארונו כוסה בדגל יוון ובעשרות פרחים, והובל לבית הקברות "מֶטָאמֿוֹרְפוֹסִיס", שם נקבר פנדלידיס.
שלושה חודשים לאחר מכן, נחשפו ממצאיה הטוקסיקולוגיים של התאונה, לפיהם פנדלידיס נהג תחת השפעת כמות גדולה של אלכוהול. בהודעה קצרה לכלי התקשורת נאמר כי על פי תוצאות הבדיקות הרפואיות הרשמיות, היו בדמו של הזמר בעת התאונה 2.72 מיליגרם אלכוהול.
באוקטובר 2017 נסגר באופן סופי תיקו המשפטי של המקרה.
עמי אנידג'ר
עמי אָנידְגָ'ר (נולד ב-21 בנובמבר 1975) הוא שחקן, קומיקאי, סטנדאפיסט, סופר, יוצר ומנחה סדנאות צחוק.
חייו ויצירתו
בשנת 1997 סיים שירות סדיר במסגרת תיאטרון חיל האוויר, בין השנים 1995 - 1998 היה חלק ממופע הבמה "דומינו גרוס". בשנת 2001 סיים את לימודי המשחק בסטודיו למשחק ניסן נתיב, שיחק בתיאטרון החאן בירושלים בהצגות "מילה של אהבה" ו"מלחמה על הבית".
בשנת 2008 הופיע בתפקיד ראשי יחד עם אלי בן דוד ומלי לוי בהצגה "פרימיירה", שהועלתה במסגרת פסטיבל התיאטרון הקצר של צוותא. בשנים 2010–2012 הופיע במספר תפקידי משנה בסדרות שונות.
השתתף בתוכניות וסדרות טלוויזיה רבות, בהן: "ערב אדיר", "יצפאן", "קומדי בר", "גם להם מגיע", "סרוגים", "מה קשור?", "פולישוק", "מי שואל אותך?", "נבחרת ישראל בטלוויזיה", "עם סגולה", "קאמבק", "רוני וקשיו", "חברות", "שנות ה-80" ועוד.
בשנת 2013 העלה את "עמי'לה", תוכנית הסטנדאפ הראשונה לילדים. בשנת 2014 החל להשתתף בתוכנית הנוער "שבט צוצלת". בשנת 2015 החל להנחות את "אלוף הסופר סטרייקה" בערוץ זום.
בשנת 2015 השתתף בקומדיה הקולנועית "מה כבר יכול לקרות?!", בכיכובם של הצמד דובדבני וקובץ'. בשנת 2016 השתתף בתפקיד אורח בסדרת הנוער "שכונה" בערוץ ניקלודיאון, וכן השתתף בסרט "הלהקה האחרונה בלבנון". השתתף בתוכנית הבידור "זה המצב" של הזכיינית רשת בערוץ 2.
כיום מופיע עם מופע הבידור "קוקיה" בכל רחבי הארץ בבסיסי צה"ל, חברות עסקיות, בתי ספר ועוד, ומלמד כיצד ניתן להשתמש בצחוק ככלי להתמודדות מול אתגרי החיים ומפיץ את ספרו "בקרוב תהיה שמח".
2023 שיחק בעונה החדשה של "המדובב" לצד עמוס תמם, לינור אברג'יל.
2023 צילם דמות חדשה לעונה הרביעית של "קופה ראשית".
2023 הצטלם לסדרת הסטנדאפ "מועדון הסטנדאפ" לתאגיד.
הומבורג (פירושונים)
{{פירושונים|
ראו גם
}}
חידני
חידני היא סדרת אנימציה ישראלית לילדים, מבית ערוץ הופ!. הסדרה עלתה לשידור בקיץ 2009. חידני הוא דמות שפותחה על ידי דן חמיצר, לה גם הקדיש חמיצר סדרת ספרים. חידני נוצר כדמות שמאתגרת ילדים בסוג חדש של חידות שנקראות חידניות.
חידני הוא ילד סקרן כבן 14, אשר מתחיל כל תוכנית בשיתוף הצופים בחוויה שעבר, או סיפור ששמע. תוך כדי הסיפור הוא נזכר בחידה חדשה. מלווים אותו ה"סקרנוע" – גלשן מעופף, ומשקפת סודית. לאחר שחד את חידתו, על פי בקשת הצופים הוא נותן לצופים שלושה רמזים. לבסוף הוא מגלה את התשובה לחידתו, ומספר עליה מספר עובדות מעניינות. לאורך כל התוכנית מדבר חידני בחרוזים.
המדבב היחידי של התוכנית הוא איתי ג'רופי המדבב את דמותו של חידני.
את כל החידות בתוכנית, הגה החידונאי דן חמיצר ותסריטיה הוכנו על ידי נוגה אלגום.
אוביקוויטין
אוביקוויטין (Ubiquitin) הוא חלבון הפועל בכל התאים האיקריוטים, ומשמש בתא לסימון חלבונים שנועדו לפירוק. מטרת מערכת היא לפרק חלבונים תקינים בעלי אורך חיים קצר, שסיימו את תפקידם או חלבונים חריגים בעלי קיפול לא נכון, לשם הבטחת תפקודו התקין של התא. זיהוי החלבונים שיש לפרק נעשה בעיקר על-פי שינויים במבנה המרחבי שלהם.
רקע
האוביקוויטין התגלה ואופיין במסגרת מחקר שערכו בסוף שנות השבעים אברהם הרשקו ואהרן צ'חנובר מהפקולטה לרפואה בטכניון, בשיתוף עם אירווין רוז מהמכון לחקר הסרטן בפילדלפיה. מחקר זה, שהביא לפריצת דרך בחקר הסרטן, מחלות ניווניות במוח ומחלות אחרות, זיכה את השלושה בפרס נובל לכימיה לשנת 2004.
אוסאמה אסעידי
אוסאמה אסעידי (בערבית: أسامة السعيدي; נולד ב-15 באוגוסט 1988) הוא כדורגלן עבר מרוקאי ששיחק בעמדות הקשר והחלוץ.
הירנביין
אסעידי ערך את הופעת הבכורה שלו בהירנביין, אחרי שנכנס בדקה ה-71 בהפסד של קבוצתו לחרונינגן בתוצאה 1-0. הוא גם כבש את שער הבכורה שלו בהירנביין בסיבוב השני בגביע ההולנדי בניצחון 7-0 על פוטן. לאחר מכן, ישב על הספסל 3 משחקים ורק אז קיבל את מקומו הראשון בהרכב. שער הליגה הראשון של אסעידי הובקע נגד הראקלס אלמלו, בו שיחק 90 דקות. אסעידי סיים את אותה עונה עם 14 הופעות, ובמשחק האחרון לעונה זאת הורחק בכרטיס אדום, רק לאחר 9 דקות.
ליברפול
ב-17 באוגוסט 2012 חתם אסעידי בליברפול תמורת 2.6 מיליון ליש"ט תחת המאמן ברנדון רודג'רס. ב-27 באוגוסט 2014 הושאל לסטוק סיטי למשך כל העונה.
קריירה בינלאומית
אסעידי היה זכאי לשחק גם בנבחרת הולנד וגם בנבחרת מרוקו. בפברואר 2011 זומן לראשונה לנבחרת מרוקו על ידי המאמן אריק גרטס למשחק הידידות של נבחרת מרוקו נגד נבחרת ניז'ר. עם זאת, מאחר שזה היה משחק ידידות, אסעידי היה זכאי עדיין לשחק בנבחרת הולנד. ב-14 בפברואר 2011 הודיע על בחירתו לשחק בנבחרת מרוקו. הופעת הבכורה הרשמית שלו בנבחרת הייתה נגד נבחרת אלג'יריה, במסגרת גביע אפריקה לאומות. הוא נכנס כמחליף בדקה ה-89. ב-4 ביוני 2011 שיחקה שוב נבחרת מרוקו נגד נבחרת אלג'יריה, שם כבש אסעידי את שער הבכורה שלו בנבחרת הלאומית.
סום (פירושונים)
{{פירושונים|
מטבעות:
אחר:
ראו גם
}}
צי סוחר
צי סוחר יכול שיהיה בבעלות ארגונית שאינה בהכרח ישות כמדינה, מה שמבדילו מצי ימי לאבטחת אינטרסים של מדינה ריבונית בימים.
המונח 'צי סוחר' מגדיר צי כלי שיט אזרחיים לצורכי הפעלת מסחר. מבדיל ומפריד צי זה ומטרותיו האזרחיות, מצי ימי למטרות ביטחון כמו אבטחה, הגנה ולחימה.
לצי דרושים נמלי ים נוחים עם שטחי פריקה אחסנה וטעינה מתאימים ומערך עגורנים ברציף. הפעלת נמל מצריכה צירי תובלה יבשתית כמו מסילות ברזל וכבישים אליו וממנו, ומערך תדלוק קרוב, וצי שרות מיומן של סירות וספינות שרות, כמו גוררות, ספינות מנוף ימי, כיבוי אש, אספקה וכדומה.
גדליהו בן אחיקם
גְּדַלְיָהוּ בֶן-אֲחִיקָם (לעיתים גְּדַלְיָה בֶן אֲחִיקָם) הוא דמות מקראית, נכדו של שפן הסופר. היה נציב יהודי שמונה על ידי הבבלים כמנהיג תושבי יהודה, לאחר שנחרב בית המקדש הראשון בי' באב. נרצח בידי ישמעאל בן נתניה פחות מחודשיים מאז מונה לתפקידו, בא' בתשרי או בג' בתשרי. בעקבות הירצחו ברחו תושבים רבים מיהודה למצרים, ולפי מקורות במסורת היהודית פסק אז כליל היישוב היהודי בארץ עד לשיבת ציון. הרצח מסמל את חורבנו המוחלט של היישוב היהודי בארץ ישראל ואת השלב האחרון בחורבן בית המקדש, ולכן מציינים בג' בתשרי יום תענית לזכר החורבן, הנקרא צום גדליה.
חורבן ירושלים
בשנת 586 לפני הספירה (ועל פי המסורת היהודית בשנת ג'של"ח, 422 לפנה"ס) בא נבוכדנאצר השני מלך בבל בראש צבאו אל ירושלים, ולאחר מצור ממושך נפרצה חומת העיר. כעבור שבועות אחדים, בתשעה באב, נכבשה העיר ובית המקדש הראשון נשרף ונחרב למחרת היום.
אחרון מלכי יהודה, צדקיהו המלך, נמלט לערבות יריחו, אך נתפס שם על ידי הבבלים והוגלה לבבל. הבבלים החריבו כליל את ירושלים, והגלו את אצולת העם לבבל (על פי התאוריה המקובלת, רק האצולה הוגלתה, עקב הקושי להעביר המוני אדם למרחק כה רב, והעובדה שהבבלים לא נהגו להגלות קהילות שלמות). על פי המקרא, ביהודה נותרו ששת אלפים איש מדלת העם, אשר היו עובדי האדמה: "כורמים ויוגבים", על מנת לספק מזון לאנשי הצבא ולפקידות הבבלית שהושארה ביהודה.
מלך בבל מינה לאוכלוסייה זו נציב יהודי, הוא גדליהו בן אחיקם, אשר חז"ל דרשו על פי המקרא כי היה מאלו שנשמעו לדרישת ירמיהו הנביא בזמן המצור ונכנע לבבלים, ולכן לא נענש על ידי הבבלים בגלות כשאר שרי צדקיהו. מאוחר יותר בחר ירמיהו הנביא לשבת עם גדליהו במקומו, במצפה.
גדליהו בן-אחיקם וסופה של ההנהגה היהודית ביהודה
גדליהו בן אחיקם היה מחשובי ירושלים, ומשפחתו - משפחת שפן - מילאה תפקידים נכבדים בימי המלך יאשיהו ובניו. ממינויו של גדליהו למושל מסתבר שהוא ומשפחתו נודעו כמתנגדים לקו האנטי-בבלי שנקטו צדקיהו ושרים בממשלתו, ונטו יותר לדרכו של ירמיהו.
גדליהו קבע את מושבו במצפה אשר בארץ בנימין. גדליהו קרא לאוכלוסייה שנותרה ביהודה, ולתושביה שברחו לארצות שכנות מפני הבבלים, לחזור ולהתיישב בערי בנימין:.
קשה להגדיר במדויק מה היה מעמדו הרשמי של גדליהו. אין עדות לכך שהבבלים ארגנו את ארצות יהודה ובנימין לפחוות כמו שומרון וגדליה מונה לייצג את ענייני היהודים בלבד או אפילו להיות לשליט בובה, וסר למשמעתו של פחת שומרון. ככל הנראה, הבבלים לא שינו מעיקרה את החלוקה המנהלית של ארץ ישראל כפי שנקבעה על ידי שליטי האימפריה האשורית. סיוע לכך נמצא בפסוקים בספר יחזקאל מ"ז, ט"ו-י"ח, שם הוזכרו מקומות הידועים כפחוות אשוריות: חמת, דמשק וגלעד.
רצח גדליה בן אחיקם
ישמעאל בן נתניה, "מזרע המלוכה", שככל הנראה השתייך למשפחת המלוכה של בית דוד, רקם קנוניה עם בעליס מלך עמון לרציחת גדליה. ייתכן שישמעאל קיווה לתפוס את השלטון בארץ יהודה בתמיכת בני עמון, וקיווה שיקבל גם את תמיכת רוב הקהילה היהודית שנותרה (מלבד המיעוט שגלה לבבל).
ברם, לאחר הרצח נתקל ישמעאל בהתנגדות האוכלוסייה היהודית, ובראשם איש הצבא יוחנן בן קרח, ונאלץ לברוח ולמצוא לו מקלט בעבר הירדן. הנשארים בבנימין וביהודה, וכן אלו שניצלו מידי ישמעאל, יראו מפני נקמת הבבלים ונמלטו מצרימה.
בספר ירמיהו נאמר שנבוזראדן הגלה 745 יהודים בשנה ה-23 למלכות נבוכדנאצר (582 לפנה"ס). ההיסטוריון יוסף בן מתתיהו מספר כי באותה השנה – השנה החמישית לחורבן ירושלים וה-23 למלך נבוכדנאצר, ערך נבוכדנאצר מסע לסוריה, במהלכו הכניע את העמונים והמואבים ושוב הגלה יהודים. ניתן להניח שמסע זה והגליית היהודים בשנה זו היו תגובה של ממלכת בבל על רצח גדליהו.
ממצאים ארכאולוגיים
בלכיש נמצאה בולה ועליה טביעת חותם בה נחקק:. יש המזהים בוודאות את גדליהו מחותם זה עם גדליהו בן אחיקם בעת שכיהן כשר בממשלת צדקיהו.
במקורות חז"ל
חז"ל ראו בגדליה אדם צדיק, אבל ביקרו אותו על שלא שעה לאזהרתו של יוחנן בן קרח מפני ישמעאל בן נתניה: ומדברים אלו הסיק האמורא רבא הלכה בהלכות לשון הרע:
מדריך משאבות
מדריך שאיבה (באנגלית Pump Handbook) הוא ספר מקיף, מקצועי ומוכר בנושא שאיבה ומשאבות. הספר נכתב על ידי 120 כותבים המומחים בתחומם ונערך על ידי ארבעה. המדריך יצא לאור בהוצאת הספרים מקגרו-היל (McGraw-Hill). המהדורה הרביעית יצאה לאור בתחילת שנת 2008. מהדורה 3 יצאה לאור בשנת 2001. מהדורה 2 יצאה לאור בשנת 1986 והמהדורה הראשונה יצאה לאור בשנת 1976. הספרים יצאו לאור בכריכה קשה והמהדורה הרביעית כוללת 1632 עמודים.
המדריך כולל נתונים טכניים שימושיים וידע בתחום השאיבה והמשאבות כגון סוגי משאבות, תיכון משאבות, שימושים, אפיונים, רכישת משאבות, הפעלה, פתרון בעיות והתגברות על תקלות כמו גם החזקת משאבות. הספר הוא כלי עזר לעבודת מהנדסים בתחומים רחבים של התעשייה המשתמשת במשאבות, בטכנולוגיות שאיבה ובמערכות שאיבה.
שנאת סיכון
שנאת סיכון היא מושג בפסיכולוגיה, בכלכלה ובתורת המשחקים, הקשור להתנהגות של פרטים בתנאי אי-ודאות.
כל אדם מתייחס באופן מסוים לסיכונים: חלק מהאנשים הם שונאי סיכון, חלקם אוהבי סיכון, בעוד האחרים אדישים ביחס ללקיחת סיכון.
שנאת סיכון היא ההסתייגות של אדם לקבל עסקה שתוצאתה אינה ודאית, על פני עסקה שתוצאתה ודאית יותר, גם אם הרווח הצפוי בעסקה הוודאית נמוך יותר.
מניחים שלכל אדם יש פער מסוים ברווחים שעבורו הוא אדיש בין שתי העסקאות. פער זה תלוי ברמת שנאת הסיכון שלו, כלומר עד כמה אותו אדם שונא סיכונים.
הגדרה פורמלית
כלומר: התועלת מההגרלה לקבל את x בהסתברות 1.
לכל הגרלה פשוטה מתקיים: . כלומר: התועלת מההגרלה L היא תוחלת התועלת מהפרס המתקבל. נסמן ב-\mu_L את התוחלת של הפרס הכספי לפי L - אזי:
משפט
מקבל החלטות שיחס ההעדפות שלו מקיים את אקסיומות פון נוימן-מורגנשטרן הוא:
דוגמה
מקבל החלטות יכול לבחור בין שתי אפשרויות: לקבל 50 ש"ח בוודאות או להטיל מטבע ולקבל 100 ש"ח אם יצא 'עץ' או כלום אם יצא 'פלי'. בשני המקרים התוחלת שווה.
צבי פולג
צבי פולג (פרקש ) (נולד ב-24 באפריל 1948) הוא ראש עיריית נתניה השביעי כיהן בין השנים 1993–1998. נבחר מטעם מפלגת העבודה, מפקד חטיבת גולני, אוגדת עזה ותת-אלוף במילואים. מכהן כדירקטור במספר חברות וגופים ציבוריים.
ראשית חייו ושירות בצה"ל
צבי פולג נולד בטרנסילבניה ברומניה ב-1948 בשם צבי פרקש ועלה לישראל בשנת 1962 עם אמו ואחיו. אביו ברוך, נפטר בהיותו נער לפני הגיעו. בישראל, התחנך במוסד עליית הנוער "כפר אברהם" בפתח תקווה. בשנת 1966 התגייס לצה"ל ושובץ בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. בשנת 1967 שימש כמפקד מחלקה בגדוד 12 ולחם במלחמת ששת הימים, לאחר מכן שימש כסמ"פ וכמפקד פלוגה בגדוד 12. בהמשך כמפקד פלוגה בבה"ד 1, שימש כסמג"ד גדוד 51 ולחם במלחמת ההתשה. במלחמת יום הכיפורים נפצע בקרבות הבלימה ברמת הגולן, בשנים 1976–1977 שימש כמפקד גדוד 12. פולג השתתף במבצע ליטני ובמלחמת שלום הגליל לחם כמפקד חטיבת כרמלי. בין היתר, הוא פיקד על כיבוש מחנה הפליטים עין אל-חילווה ביוני 1982. לאחר המלחמה שימש כקצין האג"מ של פיקוד הצפון. בתפקידו הבא היה פולג מפקד חטיבת גולני. פולג היה ידוע כמפקד נעים הליכות אך קפדן. בהיותו מח״ט גולני, הדיח את גדי איזנקוט, מפקד פלוגה בחטיבה ולימים ראש המטה הכללי, לאחר שהאחרון סירב להחזיר את חייליו מחופשה כדי להשתתף באירוע מבצעי חטיבתי. שנים לאחר מכן, איזנקוט סיפר על הלקח האישי שלו ועל כך שאילו היה הוא המח״ט, היה נוהג באותה צורה. בשנת 1988 הועלה לדרגת תא"ל ופיקד על אוגדת עזה במהלך האינתיפאדה הראשונה, ולאחר מכן כראש מטה פיקוד הצפון בתקופת מלחמת המפרץ. בשנת 1992 פרש מצה"ל.
עיריית נתניה
לאחר פרישתו מצה"ל, כיהן צבי פולג כמנכ"ל עיריית נתניה, העיר בה התגורר מרבית שנות חייו. בשנת 1993 נבחר לראשות עיריית נתניה מטעם מפלגת העבודה. בתקופת כהונתו חל מהפך בתחום החינוך בעיר עם המעבר לשיטת חטיבות הביניים והקמתן של 3 מכללות חדשות בנתניה – המכללה האקדמית נתניה, מכללת אורט הרמלין, ולסלי קולג לאמנויות ומספר בתי ספר רב. בעת כהונתו אושרו התוכניות לפיתוח "עיר ימים" בחלקה הדרומי של נתניה ו"קריית השרון" בחלקה המזרחי והונחו תשתיות פיתוח נרחבות גשרים ונקזים, תוך כדי קליטה של עשרות אלפי עולים חדשים מברית המועצות לשעבר ומאתיופיה. באותן שנים פותח, קודם ומותג אזור התעשייה הדרומי של נתניה – "קריית ספיר", חברות הדלק הגדולות פז דלק וסונול העבירו אליו את מרכזי הפעילות שלהן וחברות הייטק רבות התחילו לפעול בו לראשונה.בעת כהונתו, מוחשבה כל הפעילות של עיריית נתניה ומהנהלת עירייה של פתקים ורשימות, התקדמה העירייה למילניום החדש ולשנות ה - 2000. פולג פרש מתפקידו בשנת 1998, כחצי שנה לפני סיום הקדנציה, ומאז עובד כמנהל מפעל תעשייתי במגזר הפרטי, חבר בהנהלת המחוז הצפוני בהתאחדות התעשיינים.
1998 - הווה
כיום, צבי פולג משמש כיו"ר ודירקטור במספר חברות מ"קבוצת איי די בי" ו"תעבורה". במקביל, ממלא שורה של תפקידים ציבוריים בעמותות ידידי חטיבות "גולני" ו"כרמלי", בעמותה הציבורית של להקת המחול "בת שבע", בהנהלת מחוז הצפון של התאחדות התעשיינים, בעמותת "צהלה" לטיפול בנוער שוליים, וכפרשן לענייני ביטחון בתקשורת האלקטרונית.
איגוד האגרוף הבין-לאומי
איגוד האגרוף הבין-לאומי (באנגלית: International Boxing Association; בראשי תיבות: IBA) הוא הגוף המנהל של אגרוף חובבים ברמה בינלאומית, המעניק את תואר אלוף העולם ואליפויות כפופות, מארגן קרבות אגרוף, לרבות אליפויות עולם וקרבות במשחקים האולימפיים.
האגודה נוסדה במהלך אולימפיאדת הקיץ 1920 באנטוורפן על ידי נציגי האגודות הלאומיות של אנגליה, צרפת, בלגיה, ברזיל והולנד. ב-24 באוגוסט 1920 הוקמה הפדרציה הבינלאומית לאגרוף חובבים (בצרפתית: Federation Internationale de Boxe Amateur, FIBA).
FIBA פורקה בנובמבר 1946 עקב אובדן אמון בחלק ממנהיגי הארגון, עקב התנהגותם במלחמת העולם השנייה. האיגוד הבינלאומי לאגרוף חובבים נקרא להחליף אותו.
60 שנה לאחר מכן, AIBA החלה לשלוט באגרוף באולימפיאדה מבלי להשתמש במילה "חובב".
ההתאחדות כוללת 195 התאחדויות אגרוף לאומיות משש יבשות.
מישל דונלאן
מישל אמה מיי אליזבת דונלאן (באנגלית: Michelle Emma May Elizabeth Donelan; נולדה ב-8 באפריל 1984) היא השרה לענייני דיגיטל, תרבות, מדיה וספורט בממשלת בריטניה מאז ספטמבר 2022. בעבר כיהנה כשרה להשכלה גבוהה ולימודים מתקדמים, ולמשך יומיים במהלך המשבר הממשלתי ביולי 2022 גם הייתה שרת החינוך. דונלאן חברה במפלגה השמרנית ומייצגת בפרלמנט את מחוז צ'יפנהאם בווילטשייר מאז 2015.
ביוגרפיה
מישל אמה מיי אליזבת דונלאן נולדה באפריל 1984. היא גדלה בוויטלי, צ'שייר וכבר בגיל 6 החליטה שתרצה להיות פוליטיקאית. בגיל 15 נאמה בוועידת המפלגה השמרנית בבלקפול. היא בעלת תואר ראשון בהיסטוריה ופוליטיקה מאוניברסיטת יורק, ובזמן לימודיה באוניברסיטה הייתה פעילה בתחנת הטלוויזיה הסטודנטיאלית York Student Television. טרם כניסתה לפוליטיקה המפלגתית עסקה דונלאן בשיווק ועבדה עבור המגזין מארי קלייר ובעבור ארגון ההיאבקות WWE.
קריירה פוליטית
בבחירות הכלליות של 2010 התמודדה דונלאן במחוז הבחירה וונטוורת' ודירן בדרום יורקשייר, שחשב למעוז הלייבור, וזכתה רק ב-17.6% מהקולות. בפברואר 2013 נכללה ברשימת המועמדים הפוטנציאליים של מחוז צ'יפנהאם. משזכתה במועמדות נבחרה לכהן בחבר הנאמנים של עמותה מקומית המסייעת לקורבנות של אלימות במשפחה, וכחברה בוועדת ההיגוי של המטפלים במחוז וילטשייר.
בבחירות הכלליות של 2015 הביסה דונלאן את חבר הפרלמנט המכהן מטעם הליברל-דמוקרטים עם 47.6% מהקולות, והייתה בין מתנגדי הברקזיט בפרלמנט. בבחירות הכלליות של 2017 נבחרה מחדש ברוב של 54.7% מהקולות. ב-2018 מונתה דונלאן לסגנית המצליף הסיעתי, וקודמה לתפקיד המצליפה ביולי 2019. בספטמבר 2019 מונתה לתת-שרה לענייני ילדים בזמן חופשת הלידה של קמי בדנוק.
בבחירות הכלליות בדצמבר 2019, דונלאן נבחרה מחדש עם 54.3% מהקולות), ובסבב המינויים של 2020 מונתה לשרה לענייני אוניברסיטאות. החל ממאי 2020, תחומי האחריות שלה כללו מלבד אוניברסיטאות גם עמידה משותפת בראשות מועצת בתי המשפט למשפחה, המפקחת על ביצועי מערכת המשפט לענייני משפחה. ב-2021 שונה שם המשרד למשרד להשכלה גבוהה ולימודים מתקדמים, ו דונלאן הושבעה למועצת המלך והפכה גם לחברת קבינט.
ב-5 ביולי 2022, בעקבות גל ההתפטרויות מממשלתו של בוריס ג'ונסון לאור טיפולו הלקוי בשערוריית כריס פינצ'ר ובשערוריות פוליטיות אחרות, דונלאן קודמה לתפקיד שרת החינוך, לאחר ששר החינוך המכהן, נאדים זהאווי מונה לתפקיד שר האוצר. לאחר פחות מ-36 שעות בתפקיד, התפטרה גם דונלאן מהממשלה, וכתבה כי ג'ונסון "העמיד אותנו במצב בלתי אפשרי". כהונתה כשרת חינוך הייתה הקצרה ביותר בהיסטוריה הבריטית, ובכך שברה את השיא בו החזיק ארל טמפל שכיהן 4 ימים כשר החוץ ב-1783. בעקבות דיווחים כי למרות כהונתה הקצרה תקבל דונלאן פיצויי פיטורים, היא הודיעה כי תסרב לקבל את התשלום.
ב-7 בספטמבר 2022 מינתה ליז טראס את דונלאן לשרה לענייני דיגיטל, תרבות, מדיה וספורט, ועם כניסתו לתפקיד של רישי סונאק הוא אישר מחדש את מינויה לתפקיד, לאחר שתמכה בו בהתמודדות על ראשות המפלגה השמרנית.
חיים אישיים
בדצמבר 2021 נישאה דונלאן לטום טרנר, ראש האגף המסחרי בחברת "Stronghold Global", המספקת שירותים לגופים ממשלתיים, כולל משרד הבריאות.
תכונת ארכימדס
במתמטיקה, תכונת ארכימדס היא תכונה של מבנה אלגברי סדור, כמו חבורה סדורה או שדה סדור: המבנה מקיים את תכונת ארכימדס אם קבוצת המספרים הטבעיים הנמצאת בו אינה חסומה: לכל איבר x יש מספר טבעי n הגדול ממנו. במילים אחרות, מספר השייך למבנה אינו יכול להיות גדול מכל המספרים הטבעיים - 'גדול עד אינסוף'; בדרך כלל נובע מכך גם שמספר חיובי השייך למבנה אינו יכול להיות 'קטן עד אינסוף'. שדה המקיים תכונה זו נקרא שדה ארכימדי. לדוגמה, השדה הרציונלי והשדה הממשי הם ארכימדיים, בעוד ששדה הפונקציות הרציונליות, הסדור כך ש-x נעשה אינפיניטסימל, אינו ארכימדי.
תכונת ארכימדס מופיעה בהקשר אחר, של הערכות מוחלטות, ושם יש לה מובן שונה (אם כי קרוב ברוחו למובן המוצג כאן).
כדור שלג (קישוט)
כדור שלג הוא קישוט בצורת כדור שקוף העשוי בדרך כלל מזכוכית המודבקת לתחתית העשויה קרמיקה או חומרים אחרים. הזכוכית תוחמת מודלים קטנים של ערים, נופים או דמויות. הכדור מלא במים המעורבים בחלקים קטנים של קלקר או נצנצים המדמים אפקט של שלג המתרחש לאחר שמנענעים את הכדור. ישנם דגמים מסוימים שמובנית בהם תיבת נגינה או תיבת מכנית הגורמת לאובייקט להסתובב בתוך הכדור.
כיום משמשים הכדורים בין היתר למזכרת נפוצה בכל רחבי העולם. ומשמשת לפריט אספנות בדומה לכל מוצר תעשייתי המיוצר בצורות שונות.
היסטוריה
אין מידע מדויק מתי יוצר הכדור הראשון. אבל הפופולריות שלו לכאורה מתוארכת לתחילת המאה ה-19 בצרפת. כדורי שלג הוצגו בתערוכת פריז אוניברסלית בשנת 1878, ובשנת 1879 לפחות 5 או יותר חברות עסקו בייצור ומכירה של כדורי שלג ברחבי אירופה. בשנת 1889 יצרו כדור שלג המכיל דגם של מגדל אייפל שנבנה כדי להנציח את התערוכה הבינלאומית בפאריס, שסימנה את מאה השנים של המהפכה הצרפתית. כדורי שלג הפך לפופולרים באנגליה בתקופה הוויקטוריאנית, בתחילת שנת 1920 החלו הכדורים להיות נפוצים בארצות הברית, שם הם הפכו לפריט אספנים פופולרי. רבים מהכדורים האלה הופקו על ידי מפעלי אטלס קריסטל וורקס, בגרמניה ובאמריקה.
אוגוסטה ויקטוריה, קיסרית גרמניה ומלכת פרוסיה
אַוּגוּסְטֶה וִיקְטוֹרְיָה, נסיכת שלזוויג-הולשטיין-זונדרבורג-אוגוסטנבורג (גרמנית: Auguste Viktoria Friederike Luise Feodora Jenny von Schleswig-Holstein-Sonderburg-Augustenburg; ידועה גם בהגייה האנגלית של שמה, אוֹגוּסְטָה וִיקְטוֹרְיָה; 22 באוקטובר 1858 - 11 באפריל 1921) הייתה הקיסרית הגרמנייה ומלכת פרוסיה האחרונה, רעייתו של קיסר גרמניה וילהלם השני.
ילדותה
אוגוסטה ויקטוריה נולדה ב-22 באוקטובר 1858 בזומרפלד, והייתה בתם הבכורה וילדתם השנייה של פרידריך השמיני, דוכס שלזוויג-הולשטיין-זונדרבורג-אוגוסטנבורג ורעייתו אדלהייד, נסיכת הוהנלוהה-לנגנבורג. סבתה מצד אמה הייתה אחותה למחצה של ויקטוריה, מלכת הממלכה המאוחדת, שהייתה סבתו של הקיסר וילהלם השני. יחד עם אחיה ואחיותיה בילתה אוגוסטה ויקטוריה ילדות שקטה באחוזה המשפחתית שבפרוסיה (כיום חלק מהעיר לובסקו שבפולין), לשם הוגלתה המשפחה משלזוויג על ידי הדנים לאחר מלחמת שלזוויג הראשונה. בשנת 1864, לאחר מותו של פרדריק השביעי, מלך דנמרק ללא יורש, ניצל קנצלר גרמניה אוטו פון ביסמרק את המצב הפוליטי הסוער שנוצר בדנמרק כדי להכניס כוחות גרמניים לדוכסות שלזוויג ולהכריז על אביה של אוגוסטה ויקטוריה כדוכס. פרידריך השמיני חזר עם משפחתו לקיל שם הם התקבלו על ידי האוכלוסייה הגרמנית ברובה כמושיעים לאחר שנים ארוכות של שלטון דני. אולם שלטונו של פרידריך נמשך פחות משנתיים שכן במהרה סופחה הדוכסות לתוך מלכות פרוסיה ואיבדה את עצמאותה. המשפחה הוגלתה שנית מביתה ההיסטורי ועברה להתגורר בגותה.
נישואים וילדים
אוגוסטה ויקטוריה פגשה לראשונה את הנסיך הפרוסי וילהלם, בנו הבכור של נסיך הכתר הפרוסי פרידריך ונכדו של מלך פרוסיה דאז וילהלם הראשון, בשנת 1868 כשהייתה בת 10. עשר שנים לאחר מכן חודשה ההיכרות על ידי הוריהם של השניים בפוטסדאם, וב-14 בפברואר 1880 הכריזו הזוג על אירוסיהם (מיד לאחר מותו של אביה). וילהלם הראשון התנגד לאירוסין משום שהאמין שאוגוסטה ויקטוריה לא הייתה ממשפחה אצילה דיו וכן משום שחשש שמלך דנמרק יראה בכך עלבון לאור טענתה של משפחתה לדוכסות שלזוויג-הולשטיין. אולם הנסיך וילהלם לא הסכים לוותר ובתמיכתו של ביסמרק הצליח לשכנע את סבו והאירוסין הוכרזו לבסוף רשמית לעולם בחודש יוני 1880.
אוגוסטה ויקטוריה ווילהלם נישאו בטקס מפואר ב-27 בפברואר בברלין. לזוג נולדו שבעה ילדים:
קיסרית גרמניה
בשנת 1888, לאחר מותם תוך פחות משנה של וילהלם הראשון ופרידריך השלישי, עלה וילהלם השני לכס המלוכה ואוגוסטה ויקטוריה הוכתרה כקיסרית גרמניה ומלכת פרוסיה. הקיסרית החדשה אימצה מטרות צדקה רבות והייתה לפטרונית של הצלב האדום הגרמני. היא תמכה במסירות בבניית כנסיות חדשות בברלין, בעיקר ברבעים החדשים של העיר שהוועדו למגורי פועלים. בשנת 1898 ביקרו הזוג הקיסרי בארץ ישראל ועם שובה של הקיסרית לגרמניה הקימה בברלין את "האגודה למען הר הזיתים" (Ölberg Verein) שמטרתה הייתה לאסוף כסף לבניית מתחם בירושלים עבור גרמנים פרוטסטנטים. המתחם והכנסייה המרהיבה שבפסגת הר הזיתים נחנכו בשנת 1910 ונקראו על שמה של אוגוסטה ויקטוריה. בחצר המבנה המשמש כיום בחלקו כבית חולים ערבי, מוצבים שני פסלים, של אוגוסטה ויקטוריה ושל הקיסר וילהלם כמלכה ומלך צלבניים. אף בכנסייה הצמודה לבית-החולים, המשמשת גם כאולם קונצרטים לקהל הרחב, ישנו פסיפס המציג את אוגוסטה והקיסר וילהלם כמלך ומלכה צלבניים.
גלות ומוות
בשנת 1918, בתום מלחמת העולם הראשונה ועם נפילת הקיסרות הגרמנית, יצאה יחד עם בעלה לגלות בהולנד, וכעבור שלוש שנים נפטרה ב-11 באפריל 1921. קרוביה טענו כי הגלות ממולדתה, יחד עם התאבדותו של בנה יואכים בשנת 1920, רופפו את בריאותה. ממשלת רפובליקת ויימאר הסכימה להשבת גופתה לגרמניה אולם וילהלם ונסיך הכתר לשעבר, בנה הבכור של אוגוסטה ויקטוריה, לא הורשו להיכנס למדינה מחשש שינצלו זאת למטרות פוליטיות. הקיסרית האחרונה של גרמניה נקברה במאוזוליאום של משפחת המלוכה במקדש העתיקות בסנסוסי שבפוטסדם, לצד בנה. לאחר מכן נקברו לצדהּ נכדה הבכור שנפל בראשית מלחמת העולם השנייה ואשתו השנייה של הקיסר וילהלם השני, שאותה נשא שנה וחצי לאחר מותה של אוגוסטה ויקטוריה. וילהלם השני עצמו האריך ימים ונפטר כ-21 שנים לאחר מותה.
דרמשטאדטיום
היסטוריה
הדרמשטאדטיום התגלה ב-9 בנובמבר 1994 על ידי זיגורד הופמן, פטר ארמברוסטר, גוטפריד מינצנברג וצוות המדענים שעבדו במרכז הלמהולץ למחקר יונים כבדים שבדרמשטאדט, גרמניה. המדענים הפציצו אטומי עופרת ביוני ניקל במאיץ חלקיקים קווי. לאחר שבוע שלם בו ספגה מטרת העופרת יותר מ- 1018 יוני ניקל, נוצרו כמה אטומי 269Ds.
ניתן להפיק 269Ds ונייטרון חופשי על ידי הפצצת 208Pd ב-62Ni. תהליך כזה עשוי להביא ליצירת אטומים בודדים של היסוד. האיזוטופ מאריך-החיים ביותר, דרמשטאדטיום-281, הוא בעל זמן מחצית חיים של כ-12.7 שניות.
בתחילה הוצע לקרוא ליסוד פוליציום, מהמילה Polizei ("משטרה") בגרמנית, שכן מספרו האטומי הוא גם מספר הטלפון של המשטרה בגרמניה. שמו הנוכחי ניתן לו ב-2003, תשע שנים לאחר גילויו, על שם העיר דרמשטאדט שבה נתגלה. עד אז נקרא אונוניליום (Ununnilium), השם המערכתי של IUPAC עבור היסוד שמספרו 110.
עקב זמן מחצית החיים הקצר שלו, לדרמשטאדטיום אין שימוש פרט לצורכי מחקר מדעי.
איזוטופים של דרמשטאדטיום
ערכים המסומנים ב-# לא מחושבים ממדידות, אלא לפחות בחלקם ממגמות שיטתיות. ספינים המוקפים בסוגריים הם כאלה שהטיעונים בעדם חלשים.
הממלכה
הממלכה (במקור הדני: Riget) היא מיני סדרת טלוויזיה בת 8 פרקים, שנוצרה בידי לארס פון טרייר ב-1994. בארצות הברית ובבריטניה היא הופצה גם כסרט קולנוע בן 5 שעות.
העלילה מתרחשת במחלקה הנוירולוגית של בית החולים הממלכתי של קופנהגן ("Rigshospitalet", שמכונה בקיצור "Riget"), בית החולים הגדול והחשוב במדינה. השם מתקשר אסוציאטיבית בפי דוברי דנית עם המונח "dødsriget", שפירושו ממלכת המתים. בסדרה מוצגות מספר דמויות: חברי סגל בית החולים ומאושפזים, המגלים מספר תופעות על טבעיות.
"הממלכה" מתאפיינת בסגנון צילום חיוור בגווני ספיה, בעריכה הקטועה ובצילום הקופצני בסגנון דוגמה 95 ובצמד לוקי תסמונת דאון אשר שוטפים כלים במטבח בית החולים ומשמשים כ"מקהלה יוונית" להתרחשויות בסדרה.
רוב הפרקים מסתיימים בסצנה דומה: הנוירולוג השוודי הבכיר, סטיג הלמאר, ניצב על גג בית החולים ומשקיף על החוף השוודי מעבר למצר ארסונד, בעודו זועק "!Danskjävlar" ("ממזרים דנים!"). אז מופיע הבמאי, לארס פון טרייר, על רקע כתוביות הסיום ומציע הסברים חידתיים למתרחש בפרק. אלמנט קומי זה וה"מוזרות" הכללית האופפת את הסדרה הביאו לא אחת להשוואתה לסדרת המתח והאימה "טווין פיקס".
הסדרה המקורית הסתיימה עם מספר רב של קווי עלילה עם סוף פתוח, ולכן הופקה ב-1997 סדרת ההמשך "הממלכה II", שהמשיכה את סגנון קודמתה ואת קו העלילה. גם סדרה זו הסתיימה עם עלילה בלתי פתורה, ותוכנן לה המשך שלישי, אך ב-1998 מת השחקן ארנסט הוגו יֶרֶגוֹר (סטיג הלמאר), ולאחריו גם קירסטן רולפס (מרת דרוסה) ומורטן רוטנאו לפרס (אחד משוטפי הכלים), מה שהפך את הסיכוי ליצירת ההמשכון לקלוש. פון טרייר אף כתב את התסריט לעונה השלישית, אך ערוץ DR הדני לא רצה להפיקה בשל מותם של שלושת השחקנים. התסריטים נשלחו לסטיבן קינג להפקת סדרתו האמריקאית "בית חולים הממלכה" ("Kingdom Hospital"), אך לא ברור אם נעשה בהם שימוש.
עלילה
הסדרה מתחילה באשפוזה של סיגריד דרוסה, גברת זקנה, ספיריטואליסטית ותמהונית במקצת. דרוסה שומעת את קולה של ילדה בוכה בפיר המעלית של בית החולים. לאחר חקירה, היא מגלה שהקול שייך לרוח של הילדה, שמתברר שנרצחה עשרות שנים לפני כן בידי אביה, בכיר בבית החולים, כדי להסתיר את עובדת לידתה מחוץ לנישואין. כדי לתת מנוחה ראויה לרוח הילדה, מחפשת דרוסה את גופתה ומוצאת אותה משומרת בצנצנת פורמלין בבית החולים.
באותה עת, הנוירולוג סטיג הלמאר, שהגיע לא מכבר למחלקה הנוירולוגית משוודיה, מנסה לטייח את רשלנותו בנוגע לניתוח שביצע בנערה צעירה והותיר אותה במצב "קומה".
הפתולוג, ד"ר בונדו, מנסה לשכנע את משפחתו של חולה הגוסס מסרטן הכבד לתרום את כבדו למחקר בבית החולים. כאשר בקשתו נדחית, הוא משתיל את הכבד החולה לעצמו, שכן החולה התיר תרומת איברים להשתלה מגופו. אזי הכבד יהיה בבעלות בונדו והוא יוכל לתרום אותו למחקר בבית החולים לאחר מותו.
פרקים
הממלכה I יום 1: Den hvide flok / המארח הגיהינומי יום 2: Alliancen kalder / קץ הימים יום 3: Et fremmed legeme / גוף זר יום 4: De levende døde / המת החי
הממלכה II יום 5: Mors in Tabula יום 6: Trækfuglene / ציפורי נוד יום 7: Gargantua / גרגנטואה יום 8: Pandæmonium / פנדמוניום
הממלכה III
Help Yourself
Help Yourself (בעברית: עזור לעצמך) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר יצא לאור ב-23 באוגוסט 2004, ביחד עם "Fuck Me Pumps", כסינגל הרביעי מתוך האלבום.
שני השירים כאחד הצליחו להיכנס למצעד הסינגלים הבריטי והסקוטי בלבד, והגיעו בשיאם אל המקום ה-65.
רקע וכתיבה
לשיר יצאו כמה עטיפות, חלקן מכלילות את שמו הפרובוקטיבי של "Fuck Me Pumps", וחלקן אף היו עטיפות "נקיות" ולא פרובוקטיביות. השיר צבר 10 מיליון השמעות בספוטיפיי.
מאקי (מלחמת העולם השנייה)
מאקי (מצרפתית Maquis) היו קבוצות של לוחמי גרילה של תנועת ההתנגדות הצרפתית במלחמת העולם השנייה.
קבוצות אלו היו בתחילה צרפתים שנמלטו להרים כדי לא להתגייס למשטר צרפת של וישי לעבודות כפייה שישרתו את הכובש הגרמני. תוך כדי המאמצים לא להיתפס ולהישלח לעבודות כפייה בגרמניה על ידי השלטונות, הם החלו להתארגן, בהתחלה במאמץ להישאר חופשיים, ובהמשך החלו להיות פעילים כקבוצות הלוחמות ומתנגדות למשטר וישי ולגרמנים.
השם מאקי (Maquis) לקוח משמהּ של צורת פני השטח שבו התחבאו קבוצות אלה: חורש ים תיכוני גבוה יחסית, תצורה צפופה של עצים קטנים מרובי גזעים יחד עם שיחים גבוהים ונמוכים.
נשא כוח
בפיזיקת החלקיקים, נשאי כוח, הם חלקיקים אשר מאפשרים העברת כוח בין פרמיונים שהם חלקיקי חומר.
לפי המודל הסטנדרטי של פיזיקת החלקיקים, קיימים ביקום ארבעה כוחות יסודיים: הכוח האלקטרומגנטי, הכוח החזק, הכוח החלש וכוח הכבידה, הם פועלים בטווחים שונים ועצמתם שונה. המודל מסביר שלושה מכוחות היסוד - הכוח האלקטרומגנטי, הכוח החזק והכוח החלש - כנובעים מחילופי חלקיקים שהם נשאי כוח, השייכים לקבוצה רחבה יותר הקרויה בוזונים.
נשאי הכוח הם קוונטים (אנגלית - quants, הערך הקטן ביותר של גודל פיזיקלי) של סוגי שדות מסוימים, כלומר, לפי תורת השדות הקוונטית, הם אלו שיוצרים את השדה.
Mi Buen Amor
Mi Buen Amor (באנגלית: My Great Love, ובעברית: אהבתי הטובה) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור בינואר 1994, כסינגל השישי מתוך האלבום בארצות הברית וארגנטינה בלבד. גם הסינגל הבא "Ayer" הופץ באותן המדינות בלבד.
השיר הגיע למקום הראשון במצעד השירים הלטיניים והיה לאחד מהלהיטים הלטיניים המצליחים ביותר בשנת 1993 ו-1994.
נשא כוח
נשאי הכוח המתווכים בכוח האלקטרומגנטי, הכוח החלש והכח החזק (בהתאמה - פוטונים, בוזוני W ו-Z וגלואונים) מכונים בוזוני כיול.
Mi Buen Amor
רקע וכתיבה
השיר נכתב על ידי גלוריה אסטפן ואסטפנו והופק על ידי אמיליו אסטפן, עם שני מפיקים מוזיקליים נוספים. הקונספט של האלבום Mi Tierra בו השיר נכלל, הוא אהבת הארץ והשיר עצמו מדבר על אהבה ובו שרה אסטפן "יש אהבות שנעלמות עם השנים, אך יש אהבות שהלהבה שלהן עדיין בוערת". הוא הופץ כסינגל בארצות הברית וארגנטינה בלבד.
נשא כוח
חלקיקים ושדות
בפיזיקת החלקיקים, הטבע מתואר במונחים של שדות (תורת השדות הקוונטית).
Mi Buen Amor
רקע וכתיבה
בארצות הברית זכה השיר להצלחה רבה, כאשר הגיע למקום הראשון במצעד השירים הלטיניים והפך לאחד מהמצליחים ביותר באלבום ובמדינה באופן כללי.
נשא כוח
חלקיקים ושדות
לכל כוח בסיסי יש נשא כוח משלו, שהוזכרו כבר קודם - פוטונים, גלואונים ובוזוני W ו-Z.
Mi Buen Amor
ביקורת
חוסה פ. פרומיס מטעם AllMusic, כינה את השיר כ"אחד מרגעי השיא הזכורים ביותר ב-Mi Tierra".
רשימת השמעה
גרסאות מקוריות
נשא כוח
חלקיקים ושדות
נכון להיום, עדיין לא נמצא נשא הכוח של כוח הכבידה, אך ישנה השערה כי קיים חלקיק כזה, המכונה גרביטון, שהספין שלו יהיה 2. מציאת הגרביטון והסבר שישלב אותו בתורת השדות הקוונטית תוך שמירה על תאימות עם תורת היחסות הכללית היא אחת הדרכים האפשריות לאחד את שתי התורות הגדולות של הפיזיקה - תורת הקוונטים ותורת היחסות הכללית - ליצירת התאוריה של הכול, משימה שהטרידה את אלברט איינשטיין בשנותיו האחרונות ועודנה מטרידה פיזיקאים רבים.